Bibelselskapet | Jesu titler
Gå til innhold
Søk
Les Bibelen
Om Bibelen
Bibelgaven
Verbum forlag
Nettbutikk
Søk
Forsiden
Om Bibelen
Bibelgaven
Tidslinjen
Verbum forlag
Nettbutikk
Kurs og foredrag
Kirkeårets tekster
Nyheter
Om Bibelselskapet
Kontakt oss
Podkaster
BibleProject
Logg inn
Les Bibelen her
Forside
Ordforklaringer
Jesu titler
Jesu titler
Hopp rett til
Menneskesønnen
Jeg er
Messias
Menneskesønnen
Menneskesønnen er den betegnelsen Jesus bruker oftest om seg selv. Den forekommer bare i Jesu munn, aldri i tiltale til ham. Utenom evang. er tittelen bare brukt i Apg 7,56. Betegnelsen «menneskesønn» er kjent fra Dan i GT, hvor det blir fortalt om «en som var lik en menneskesønn», og som har del i guddommelig makt og velde (Dan 7,13f). Tittelen brukes i tre ulike sammenhenger i evang.: om en himmelsk frelserskikkelse som i de siste tider skal åpenbares for å holde dom (Matt 24,27.30.37.39; Luk 17,24), om Menneskesønnen som skal forkastes, lide og dø (Matt 17,12.22; 20,18f; Joh 3,14) og om Menneskesønnens liv og gjerning på jorden (Matt 9,6; 12,8; 20,28; Luk 19,10).
Sjekk bibelreferansene
Apostelgjerningene 7,56
56Da sa han: «Jeg ser himmelen åpen og Menneskesønnen stå ved Guds høyre hånd.»
Les i nettbibelen
Daniel 7,13–14
13Jeg så i mine nattsyner, og se! – med himmelens skyer kom en som var lik en menneskesønn. Han gikk bort mot den som var gammel av dager og ble ført fram for ham. 14Han fikk herskermakt, ære og rike så alle folk og nasjoner og tungemål skal tjene ham. Hans herskermakt er en evig makt som ikke skal forgå. Hans rike går aldri til grunne.
Les i nettbibelen
Matteus 24,27
27For slik som lynet går ut fra øst og lyser like til vest, slik skal det være når Menneskesønnen kommer.
Les i nettbibelen
Matteus 24,30
30Da skal Menneskesønnens tegn vise seg på himmelen, da skal alle folkeslag på jorden bryte ut i klagerop, og de skal se Menneskesønnen komme på himmelens skyer med stor makt og herlighet.
Les i nettbibelen
Matteus 24,37
37Som i Noahs dager, slik skal det være når Menneskesønnen kommer.
Les i nettbibelen
Matteus 24,39
39og de skjønte ingenting før flommen kom og tok dem alle. Slik skal det være når Menneskesønnen kommer.
Les i nettbibelen
Lukas 17,24
24For slik som lynet flammer opp og lyser fra himmelrand til himmelrand, slik skal Menneskesønnen komme til syne på sin dag.
Les i nettbibelen
Matteus 17,12
12Ja, jeg sier dere: Elia er allerede kommet, og de ville ikke vite av ham, men gjorde med ham som de ville. På samme måte skal de også la Menneskesønnen lide.»
Les i nettbibelen
Matteus 17,22
22Mens de sammen reiste rundt i Galilea, sa Jesus til dem: «Menneskesønnen skal overgis i menneskers hender,
Les i nettbibelen
Matteus 20,18–19
18«Se, vi går opp til Jerusalem, og Menneskesønnen skal overgis til overprestene og de skriftlærde. De skal dømme ham til døden 19og overgi ham til hedningene, og han skal bli hånt og pisket og korsfestet. Og den tredje dagen skal han reises opp.»
Les i nettbibelen
Johannes 3,14
14Og slik Moses løftet opp slangen i ørkenen, slik må Menneskesønnen bli løftet opp,
Les i nettbibelen
Matteus 9,6
6Men for at dere skal vite at Menneskesønnen har makt på jorden til å tilgi synder» – og nå vender han seg til den lamme: «Stå opp, ta båren din og gå hjem!»
Les i nettbibelen
Matteus 12,8
8For Menneskesønnen er herre over sabbaten.»
Les i nettbibelen
Matteus 20,28
28Slik er heller ikke Menneskesønnen kommet for å la seg tjene, men for selv å tjene og gi sitt liv som løsepenge for mange.»
Les i nettbibelen
Jeg er
Jesus omtaler seg selv som «Jeg er» i Joh 8,24.28; 13,19, jf. 8,58.
I Jes brukes vendingen «jeg er Han» (hebr. ani hu) når Gud åpenbarer seg (Jes 41,4; 43,10; 46,4; 48,12; jf. 5 Mos 32,39). I Septuaginta blir denne hebr. vendingen oversatt med «jeg er» (gr. egå eimi). Bakgrunnen for uttrykket kan også være Guds åpenbaring av sitt navn for Moses i 2 Mos 3,14f: «Jeg er den jeg er.»
Også på mange andre steder i evang. omtaler Jesus seg selv med ordene «jeg er». På noen av disse stedene er det usikkert om vendingen brukes som guddommelig åpenbaringsformel eller på en mer allmenn måte som identifikasjon, slik det f.eks. er i Luk 24,39: «det er jeg», dvs. «det er jeg som er Jesus» (Mark 6,50; 14,6; Joh 4,26; 6,20; 18,5f.8). Hos Joh kan bruken av «jeg er»-ordene i Jesu munn være bevisst flertydig og fungere både som en hverdagslig selvidentifikasjon og som en guddommelig presentasjonsformel.
Sjekk bibelreferansene
Johannes 8,24
24Jeg sa at dere skal dø i deres synder. For hvis dere ikke tror at Jeg er, skal dere dø i deres synder.»
Les i nettbibelen
Johannes 8,28
28Da sa Jesus til dem: «Når dere har løftet Menneskesønnen opp, skal dere forstå at Jeg er, og at jeg ikke gjør noe av meg selv, men sier det som Far har lært meg.
Les i nettbibelen
Johannes 13,19
19Nå sier jeg dette til dere før det skjer, for at dere, når det skjer, skal tro at Jeg er.
Les i nettbibelen
Johannes 8,58
58Jesus svarte: «Sannelig, sannelig, jeg sier dere: Før Abraham var, er jeg.»
Les i nettbibelen
Jesaja 41,4
4Hvem har utført og gjort dette? Han som fra begynnelsen kalte slektene fram. Jeg, Herren, er den første, og jeg er hos de siste. Jeg er Han.
Les i nettbibelen
Jesaja 43,10
10Dere er mine vitner, sier Herren, og min tjener som jeg har utvalgt, for at dere skal kjenne meg og tro på meg og forstå at jeg er Han. Før meg er ingen gud blitt formet, og etter meg skal ingen komme.
Les i nettbibelen
Jesaja 46,4
4Jeg er Han, helt til dere blir gamle, jeg vil bære helt til håret er grått. Jeg har alt gjort det. Jeg løfter, jeg bærer og berger.
Les i nettbibelen
Jesaja 48,12
12Hør på meg, Jakob, du Israel, som jeg har kalt! Jeg er Han. Jeg er den første, jeg er også den siste.
Les i nettbibelen
5. Mosebok 32,39
39Se nå, jeg er Han! Det finnes ingen annen gud enn jeg. Jeg tar liv og gir liv, jeg sårer og jeg helbreder, og ingen kan berge noe ut av min hånd.
Les i nettbibelen
2. Mosebok 3,14–15
14Gud svarte Moses: «Jeg er den jeg er.» Og han sa: «Slik skal du svare israelittene: Jeg er har sendt meg til dere.» 15Og Gud fortsatte: «Du skal si til israelittene: Herren, fedrenes Gud, Abrahams Gud, Isaks Gud og Jakobs Gud, har sendt meg til dere. Dette er mitt navn til evig tid, dette skal jeg kalles fra slekt til slekt.
Les i nettbibelen
Lukas 24,39
39Se på hendene og føttene mine. Det er jeg. Ta på meg og se! En ånd har ikke kjøtt og bein, som dere ser at jeg har.»
Les i nettbibelen
Markus 6,50
50for alle sammen så ham, og de ble skrekkslagne. Men i det samme talte Jesus til dem og sa: «Vær ved godt mot! Det er jeg, vær ikke redde!»
Les i nettbibelen
Markus 14,6
6Men Jesus sa: «La henne være! Hvorfor plager dere henne? Hun har gjort en god gjerning mot meg.
Les i nettbibelen
Johannes 4,26
26Jesus sier til henne: «Det er jeg, jeg som snakker med deg.»
Les i nettbibelen
Johannes 6,20
20Men Jesus sa til dem: «Det er jeg. Vær ikke redde!»
Les i nettbibelen
Johannes 18,5–6
5«Jesus fra Nasaret», svarte de. «Det er jeg», sier Jesus. Judas, han som forrådte ham, var også der sammen med dem. 6Da Jesus sa: «Det er jeg», rygget de tilbake og falt til jorden.
Les i nettbibelen
Johannes 18,8
8«Jeg har sagt dere at det er jeg», sa Jesus. «Leter dere etter meg, så la disse andre gå!»
Les i nettbibelen
Messias
Messias, «(Herrens) Salvede». Jødene ventet at Messias skulle komme og gjenopprette Davids rike i makt og herlighet. Alle evang. bruker denne tittelen om Jesus (Matt 1,1; Mark 1,1; Luk 2,11; Joh 1,17). Vi hører aldri at Jesus selv kaller seg Messias, men når andre bruker tittelen om ham, gir han dem rett (Matt 16,16f; Mark 14,61f; Joh 4,25f). Etter pinsedag forkynte apostlene at Jesus var Messias (Apg 2,36; 3,18–20; 5,42; 9,22). Den gr. formen, Kristus (Kjristos), ble en av de viktigste titlene på Jesus i den tidlige kristne kirken.
Sjekk bibelreferansene
Matteus 1,1
1Dette er ættetavlen til Jesus Kristus, Davids sønn og Abrahams sønn:
Les i nettbibelen
Markus 1,1
1Her begynner evangeliet om Jesus Kristus, Guds Sønn.
Les i nettbibelen
Lukas 2,11
11I dag er det født dere en frelser i Davids by; han er Messias, Herren.
Les i nettbibelen
Johannes 1,17
17For loven ble gitt ved Moses, nåden og sannheten kom ved Jesus Kristus.
Les i nettbibelen
Matteus 16,16–17
16Da svarte Simon Peter: «Du er Messias, den levende Guds Sønn.» 17Jesus tok til orde og sa: «Salig er du, Simon, sønn av Jona. For dette har ikke kjøtt og blod åpenbart deg, men min Far i himmelen.
Les i nettbibelen
Johannes 4,25–26
25«Jeg vet at Messias kommer», sier kvinnen – Messias er det samme som Kristus – «og når han kommer, skal han fortelle oss alt.» 26Jesus sier til henne: «Det er jeg, jeg som snakker med deg.»
Les i nettbibelen
Apostelgjerningene 2,35
35til jeg får lagt dine fiender som skammel for dine føtter.
Les i nettbibelen
Apostelgjerningene 3,18–20
18Men slik oppfylte Gud det han hadde latt alle profetene forkynne på forhånd, at hans Messias skulle lide. 19Angre derfor og vend om, så syndene deres blir strøket ut. 20Da skal det komme tider med lindring fra Herren, og han skal sende den Messias som er bestemt for dere, Jesus.
Les i nettbibelen
Apostelgjerningene 5,42
42Men de lot seg ikke stanse. Både i tempelet og i hjemmene underviste de dag etter dag og forkynte evangeliet om at Jesus er Messias.
Les i nettbibelen
Apostelgjerningene 9,22
22Men Saulus fikk stadig større kraft, og jødene i Damaskus ble svar skyldig da han viste klart at Jesus er Messias.
Les i nettbibelen
Søk
Forsiden
Om Bibelen
Bibelgaven
Tidslinjen
Verbum forlag
Nettbutikk
Kurs og foredrag
Kirkeårets tekster
Om Bibelselskapet
Nyheter
BibleProject
Podkaster
Personvernerklæring
Ledige stillinger
Kontakt oss
Send inn manus
Les Bibelen her
Facebook
Instagram
Org.nr: 935 570 212
Gavekonto: 3000.16.16869
VIPPS: 94418
Fotograf: Hanne Marie Lenth Solbø
Forsidefoto: Dan Aksel Jacobsen